cyanic-selkie/wikianc huggingface dataset:
ალპური დანაოჭება
ალპური ნაოჭა სისტემები, ფართო გაგებით, გარს ერტყმის წყნარ ოკეანეს და მოიცავს: კორდილიერებს, ცენტრალურ ამერიკას, ანდებს, სამხრეთ სანდვიჩის კუნძულებს, ანტარქტიდის ნაწილს, ახალ ზელანდიას, ახალ გვინეას, მალაის არქიპელაგს, ფილიპინისა და იაპონიის კუნძულებს, შორეულ აღმოსავლეთს, კურილის კუნძულებს, კამჩატკას, ჩუკოტკის ნახევარკუნძულს და ალეუტის კუნძულებს. ალპური დანაოჭების ზონასვე მიეკუთვნება ხმელთაშუა ზღვა — ჰიმალაის მთების ზოლი, რომელშიც შედის ბეტის კორდილიერები, ატლასის მთების ჩრდილოეთი ნაწილი, აპენინები, ალპები, კარპატები, ბალკანები, მცირე აზიის, ყირიმის მთები, კავკასიონი, ქოფეთ-დაღი, პამირი, ჰიმალაი, მიანმარი და მალაკის ნახევარკუნძული, სადაც მთათა სისტემების ზოლი წყნაროკეანურ სარტყელს ერწყმის.
საკუთრივ ალპური, ეგრეთ წოდებული კაინოზოური დანაოჭება, გამოვლინდა ხმელთაშუა ზღვა — ჰიმალაის ზოლში და გამოიწვია ტეთისის ვრცელი გეოსინკლინის გარდაქმნა მთათა სისტემებად. მეზოზოური დანაოჭება კი ძირითადად წყნაროკეანურ სარტყელში მოხდა, ამიტომ მას წყნაროკეანურ დანაოჭებასაც უწოდებენ.
ალპური დანაოჭების ზონებში დედამიწის ქერქი ბევრგან დღესაც ინტენსიურად მოძრაობს და ძლიერი სეისმურობით ხასიათდება. მასთანვეა დაკავშირებული თითქმის ყველა მოქმედი ვულკანი. ამჟამად ყველაზე ძლიერი მოძრაობებით ხასიათდება წყნარი ოკეანის დასავლეთი პერიფერია, რის გამოც მას თანამედროვე გეოსინკლინად თვლიან. ალპური დანაოჭება პირველად შეისწავლეს ალპებში, აქედან მოდის სახელწოდებაც.
ატლანტა
ატლანტა (Atlanta) — ქალაქი აშშ-ში, ჯორჯიის შტატის უდიდესი ქალაქი და დედაქალაქი. ფულტონის საგრაფოს ადმინისტრაციული ცენტრი. მოსახლეობა (2010) — 420 003 კაცი (33-ე აშშ-ში), მეტროპოლიტი 5 268 860 კაცი, ფართობი 343 კმ². 1885 წელს ატლანტაში დაარსდა პირველი ტექნოლოგიური უნივერსიტეტი ჯორჯიის ტექნიკური ინსტიტუტი. 1917 წლის 21 მაისს ქალაქში გაჩნდა დიდი ხანძარი რომელმაც 1,938 შენობა გაანადგურა, დაახლოებით 10,000 ადამიანი უსახლკაროდ დარჩა, გარდაიცვალა 1 ადამიანი (გულის შეტევით), შენობების აღდგენა დიდი შრომის ფასად მალევე მოხერხდა და ქალაქი ძველებურად სიცოცხლის უნარიანი გახდა. 1939 წლის 15 დეკემბერს ქალაქმა ფილმის პრემიერას უმასპინძლა. ატლანტა არის აშშ-ს სამხრეთ-აღმოსავლეთ ნაწილის ტრანსპორტაციის ცენტრი, როგორც სახმელეთო ისე საჰაერო ტრანსპორტაციაში. ქალაქი განიხილება როგორც ბიზნეს ქალაქი. ატლანტა არის კოკა-კოლასა და AT&T-ის სამშობლო ატლანტას მეტროპოლიტის ეკონომიკა შეადგენს 270 მილიარდ აშშ დოლარს. 1998 წლიდან მოყოლებული დღემდე ჯექსტონ-ატლანტას სახელობის საერთაშორისო აეროპორტი არის ყველაზე დაკავებული აეროპორტი მსოფლიოში. 2010 წლის მონაცემებით აეროპორტს წელიწადში გადაყავს 90 მილიონამდე ადამიანი და ახდენს 717,001 თვითმფრინავის აფრენა დაჯდომას.
2000-იან წლებში ქალქმა დაასრულა ჩამოყალიბება როგორც კოსმოპოლიტურმა ქალაქმა. ქალაქმა მალევე გაითქვა სახელი თავის ჯანსაღი კულტურის წყალობით. 2000-იან წლებში ყველაზე დიდი ცვლილება წინა ათწლეულთან შედარებით იყო ახალგაზრდობა, აქ საცხოვრებლად ჩამოვიდა ათასობით კოლეჯ დამთავრებული ახალგაზრდა. 2000 წლიდან 2009-მდე ქალაქის ცენტრალურ ნაწილში მცხოვრებს დაემატა 9,722 ახალი მოსახლე რომელთა ასაკი 25-დან 34-მდეა, უმეტესობას მიღებული აქვს 4 წლიანი უმაღლესი განათლება. 2008 წლიდან სულ რაღაც 2 წელიწადში კრიზისის პერიოდში ქალაქში 45 რესტორანზე მეტი გაიხსნა.
ატლანტა ასევე არის ბიოტექნოლოგიის სამშობლო, ქალაქი ცდილობს სახელი მოიხვეჭოს ისეთი მოვლენებით როგორიცაა "2009 წლის საერთაშორისო ბიო კონვენცია", რომელიც 2009 წელს ჩატარდა ატლანტაში სადაც მეცნიერებმა იმსჯელეს ბიოტექნოლოგიის გამოყენებაზე დაძმობილებულია მსოფლიოს 19 ქალაქთან, მათ შორის თბილისთან.
სქოლიო
კატეგორია:ატლანტა
ნავთობი
thumb|250px|ნავთობის ჭაბურღილები ლოს–ანჯელესში (1896) ნავთობი — აალებადი სითხე, რომელიც შედგება სხვადასხვა მოლეკულური მასის ნახშირწყალბადებისა და სხვა ორგანული ნივთიერებებისაგან. ის ძირითადად არის მუქი ყავისფერი ან შავი, ხანდახან კი მომწვანო ან მოყვითალო ფერის. აქვს სპეციფიკური სუნი. გავრცელებულია დედამიწის დანალექ ფენაში და წარმოადგენს ერთ-ერთ უმნიშვნელოვანეს სასარგებლო წიაღისეულს. იგი მოიპოვება მხოლოდ და მხოლოდ ფსკერზე.
ქვეყნები მოხმარების მიხედვით
აშშ-ს ენერგო ინფორმაციის ადმინისტრაციის მიხედვით 2011 წელს მსოფლიო დღეში დაახლოებით 87.421 მილიონ ბარელ ნავთობს მოიხმარდა. მინი|center|550px|ქვეყნები ნავთობის მოხმარების მიხედვით, მუქი ფერი აღნიშნავს მეტ მოხმარებას.
სქოლიო
* კატეგორია:ზეთები კატეგორია:საწვავი
ელ-იუნკე
ელ-იუნკე (El Yunque) — მთა კუბაში, სიერა-მაესტრის ქედზე. სიმაღლე 575 მ. ქალაქ ბარაკოადან დასავლეთით მდებარეობს 7 კილომეტრში. წარმოადგენს მაგიდა მთას, რომელიც მოგვაგონებს გრდემლს, რის გამოც ეწოდა აღნიშნული სახელწოდება (yunque — გრდემლი). გაწოლილია ქვეყნის სამხრეთ-აღმოსავლეთ ნაწილში, მდინარეების დუაბისა და ტოას ნაპირებს შორის. მთა ელ-იუნკე მოიხსენიება ქრისტეფორე კოლუმბის ამერიკის აღმოჩენის ქრონიკებში. მთის პერიმეტრის სიგრძე 1125 მ-ია, ხოლო საერთო ფართობი 461 000 მ².
1979 წლის 25 დეკემბერს კუბის ეროვნულმა კომისიამ ელ-იუნკე გამოაცხადა ეროვნულ ძეგლად.
სქოლიო
კატეგორია:კუბის მთები
გრივნა
left|30px|გრივნას სიმბოლო გრივნა, ასევე ჰრივნა (гривня) — უკრაინის ეროვნული ფულის ერთეულია 1996 წლიდან. მან შეცვალა კარბოვანეცი, დროებითი ფულის ერთეული, რომელიც შემოღებულ იქნა საბჭოთა კავშირის დაშლის შემდეგ (კარბოვანეცი რუბლის ეკვივალენტია უკრაინულ ენაზე). ერთი გრივნა 100.000 კარბოვანცს უდრიდა. გრივნა იყოფა 100 კოპიიკად.
გრივნას სიმბოლოა უკრაინული ასო ჰე-ს კურსივი, ორმაგი ჰორიზონტალური ხაზით, რაც სტაბილურობის ნიშნავს. გრივნას აბრევიატურაა "გრნ" (грн., hrn). ISO 4217-ის მიხედვით გრივნას სავალუტო კოდია UAH ან 980. გრივნას სიმბოლოს სპეციფიკური დიზაინი 2003 წელს უკრაინის ეროვნული ბანკის მიერ გამოცხადებული კონკურსის შედეგად შეირჩა.
2006 წლის 21 თებერვალს გრივნას კურსი იყო 5.05 გრივნა 1 დოლართან ან 6.01253 გრივნა 1 ევროსთან, უკრაინის ეროვნული ბანკის ოფიციალური მონაცემებით.
სქოლიო
კატეგორია:ბრუნვაში არსებული ვალუტები კატეგორია:უკრაინა
ანდანტე
ანდანტე (andante – სიტყვასიტყვით – ნაბიჯით მიმავალი) — ზომიერად ნელი ტემპი მუსიკაში; ამ ტემპით შესასრულებული მუსიკალური პიესა ან მისი ნაწილი. ანდანტე სონატური-სიმფონიური ციკლის II (ან სხვა) ნაწილის გავრცელებული ტემპია.
ლიტერატურა
კატეგორია:მუსიკალური ტერმინები
თეოდორ ჰერცლი
მინი|250პქ|თეოდორ ჰერცლი თეოდორ ჰერცლი (בנימין זאב הרצל (ბინიამინ ზეევ ჰერცლი); დ. 2 მაისი, 1860,  —  გ. 3 ივლისი, 1904) — უნგრელი ჟურნალისტი, თანამედროვე პოლიტიკური სიონიზმის ფუძემდებელი.
ბიოგრაფია
ჰერცლი დაიბადა ბუდაპეშტში, უნგრეთის სამეფოში, ებრაულ ოჯახში, რომელიც ზემუნიდან იყო (მაშინდელი უნგრეთის სამეფო, დღეს — სერბეთი). 18 წლის ასაკში ჰერცლი ოჯახთან ერთად ვენაში (ავსტრია-უნგრეთი) გადავიდა. აქ ჰერცლი სამართალს სწავლობდა, თუმცა გატაცებული იყო ჟურნალისტიკითა და ლიტერატურით. იგი მუშაობდა Neue Freie Presse-ეს ჟურნალისტად პარიზში, ლონდონსა და სტამბოლში. შემდგომ გახდა ამავე გაზეთის ლიტერატურული რედაქტორი და დაწერა რამდენიმე დრამა ვენეციის თეატრისთვის.
1896 წელს ჰერცელმა გამოაქვეყნა წიგნი „ებრაული სახელმწიფო“ (გერმ. Der Judenstaat). ამ წიგნში ჰერცელმა ებრაელების პრობლემის პრაქტიკული მოგვარების მეთოდი განსაზღვრა. ეს წიგნი გახდა საფუძველი „პოლიტიკურ სიონიზმის“, რომლის მიხედვით ჯერ მისაღები იყო საერთაშორისო აღიარება ფაქტის, რომ ებრაელების ქვეყანა იყო ერეც ისრაელი და მხოლოდ მას შემდეგ უნდა მომხდარიყო ებრაელების დასახლება პალესტინაში. ეს იდეა ეწინააღმდეგებოდა მენახემ უსიშკინის „პრაქტიკულ სიონიზმს“, რომელიც პალესტინის ებრაელებით დასახლებას ყოველგვარი წინაპირობის გარეშე ქადაგებდა.
პირველი სიონისტური კონგრესი და სიონისტური ინსტიტუტები
1897 ჰერცელმა შეკრიბა პირველი სიონისტური ორგანიზაციები მსოფლიო სიონისტურ კონგრესზე ბაზელში, შვეიცარია. კონგრესის მიზნი იყო ხოვევეი სიონის თანამშრომლობის ქარტიის მიღება. აქ წარმოთქვა ჰერცელმა მისი განთქმული სიტყვა, სადაც პირველად მოიხსენია სიტყვა სიონიზმი. მასვე ეკუთვნის ფრაზა: „ბაზელში დავაარსე ებრაელების სახელმწიფო“. ამ კონგრესში ასევე დაარსდა მსოფლიო სიონისტური ორგანიზაცია, რომელსაც ჰერცლის იდეები უნდა განეხორციელებინა.
რესურსები ინტერნეტში
კატეგორია:დაბადებული 2 მაისი კატეგორია:დაბადებული 1860 კატეგორია:გარდაცვლილი 3 ივლისი კატეგორია:გარდაცვლილი 1904 კატეგორია:ავსტრიელი ჟურნალისტები კატეგორია:ავსტრიელი მწერლები კატეგორია:ებრაელი მწერლები კატეგორია:ხალხი ვენიდან კატეგორია:სიონისტები კატეგორია:ებრაელი ათეისტები
მარია II (პორტუგალია)
მარია II (Maria II a Educadora; დ. 4 აპრილი, 1819, რიო-დე-ჟანეირო, ბრაზილია — გ. 15 ნოემბერი, 1853, ლისაბონი, პორტუგალია) — პორტუგალიის დედოფალი ბრაგანსის დინასტიიდან 1826–1828 და 1834–1853  წლებში. პედრუ IV-ის და მარია ლეოპოლდინა ავსტრიელის შვილი.
ოჯახი
იქორწინა ორჯერ. პირველი ქორწინებიდან მეუღლე დაეღუპა თანაცხოვრებიდან მესამე თვეს. 1836 წელს კი ცოლად გაჰყვა პრინც საქსენ-კობურგ-გოთას ფილიპე II-ს, რომელთანაც შეეძინა 7 შვილი.
ლიტერატურა
კატეგორია:პორტუგალიის მეფეები კატეგორია:დაბადებული 4 აპრილი კატეგორია:დაბადებული 1819 კატეგორია:გარდაცვლილი 15 ნოემბერი კატეგორია:გარდაცვლილი 1853 კატეგორია:მშობიარობის დროს გარდაცვლილები კატეგორია:დედოფალ მარია ლუიზას ორდენის კავალრები კატეგორია:წმინდა ეკატერინეს ორდენის კავალრები კატეგორია:წმინდა იზაბელის ორდენის კავალრები
ალეგრო (მრავალმნიშვნელოვანი)
ტერმინით „ალეგრო“ შეიძლება აღნიშნული იყოს:
ლეჩქოფი
ლეჩქოფი — სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (გუმისთის თემი), შავიზღვისპირა დაბლობზე, მდინარე გუმისთის მარცხენა მხარეს, სოხუმ-სოჭის სარკინიგზო ხაზზე. ზღვის დონიდან 30 მ, სოხუმიდან 4 კმ. 2008 წლიდან ოკუპირებულია რუსეთის ფედერაციის მიერ სოფელში აღმოჩენილია კოლხური ცულების განძი.
სქოლიო
კატეგორია:გუმისთის თემის სოფლები
ალჟირის პორტების სია
სქოლიო
* ალჟირი
ბოიომის ჩანჩქერი
ბოიომის ჩანჩქერი (Boyoma Falls, 1983 წლამდე ეწოდებოდა სტენლის ჩანჩქერი) — შვიდი ჩანჩქერი ძირითადად მდინარე კონგოზე, რომლებიც ერთმანეთისაგან გაყოფილია ლუბრმათი. მდებარეობს ცენტრალურ კონგოში. ჩანჩქერები გადაჭიმულია დაახლოებით 100 კილომეტრზე ქალაქებს — უბუნდუსა და კისანგანის შორის. საერთო ვარდნა შეადგენს დაახლოებით 60 მეტრს. სიგანე 730 მეტრს აღწევს. წყლის ხარჯი შეადგენს დაახლოებით 17 000 მ³/წმ, და ამ მაჩვენებლებით ჩანჩქერები შედიან გინესის რეკორდების წიგნში. მსოფლიოს ერთი-ერთი უდიდესი წყალვარდნილია. ჩანჩქერი ვრცელდება აგრეთვე მდინარე კონგოზე. ბოიომის ჩანჩქერის ირგვლივ გადის რკინიგზის ხაზი, რომელიც აერთებს უბუნდუსა და კისანგანის მდინარის პორტებს. 1983 წლამდე მისი პირველაღმომჩენის — ჰენრი მორტონ სტენლის პატივსაცემად ერქვა სტენლის ჩანჩქერი.
სქოლიო
კატეგორია:კონგოს დემოკრატიული რესპუბლიკის ჩანჩქერები
ხულიტა (ლეიტე)
ხულიტა (ოფიციალურად ხულიტას მუნიციპალიტეტი;Lungsod sa Julita; Bayan ng Julita) ― მეხუთე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 15 598 ადამიანს შეადგენს. მოიცავს 26 ბარანგაის.
სქოლიო
კატეგორია:ლეიტეს პროვინციის მუნიციპალიტეტები
პედრო-დომინგო-მურილიოს პროვინცია
პროვინცია მდებარეობს ბოლივიის ალტიპლანოში, ტიტიკაკას ტბის სამხრეთ-აღმოსავლეთით. ჩრდილოეთიდან სამხრეთისაკენ გადაჭიმულია 80 კმ-ზე, აღმოსავლეთიდან დასავლეთისკენ 60 კმ-ზე, ხოლო მთლიანი ფართობი 4 705 კმ²-ს შეადგენს.
მოსახლეობა
ბოლო ოცი წლის განმავლობაში, პროვინციის მოსახლეობა თითქმის 70%-ით გაიზარდა. მინი|250პქ|მარცხნივ|ვალე-დე-ლა ლუნა მინი|250პქ|მარცხნივ|[[ლა-პასის დეპარტამენტის პროვინციები]]
დაყოფა
პროვინცია შედგება ხუთი მუნიციპალიტეტისაგან, რომლებიც თავის მხრივ კანტონებად იყოფა.
რესურსები ინტერნეტში
კატეგორია:ლა-პასის დეპარტამენტის პროვინციები
აშელის კულტურა
აშელის კულტურა — ქვედა პალეოლითის პერიოდის პირველი ადამიანური კულტურა (1,7–0,1 მლნ წლის წინ), რომელიც გავრცელებული იყო აფრიკაში, დასავლეთ აზიასა და ევროპაში. აერთიანებდა ქვის ხანის ადამიანებს, ჰომო ერექტუსსა და ჰომო ჰაბილისს. სახელწოდება მიიღო საფრანგეთში პიკარდიის ქალაქ ამიენის მახლობლად მდებარე სენტ-აშელის კომუნის მიხედვით, სადაც აღმოჩენილია კულტურის პირველი ნამოსახლარები. ევროპაში იგი შეცვალა მუსტიეს კულტურამ, ხოლო აფრიკაში სანგოის კულტურამ.
საქართველოს ტერიტორიაზე აშელის კულტურის 50-მდე ნამოსახლარია აღმოჩენილი, მათ შორის აღსანიშნავია იაშთხვა და ბირცხა სოხუმთან, ლაშე-ბალთა ისტორიულ შიდა ქართლში, სარბები და ჯოყოეთი ჭიათურის რაიონში. განსაკუთრებით საყურადღებოა მრავალფენიანი ძეგლები — კუდარო I და წონა. აშელის კულტურის ნამოსახლარები ცნობილია სომხეთში (სატანი-დარი, არზნი, ჯრაბერი), აზერბაიჯანში (აზიხის მღვიმე), ჩრდილოეთ კავკასიაში (აბაძეხსკაია), უკრაინაში (ლუკა-ყრუბლევეცკაია) და სხვა ადგილებში. აშელის კულტურა შეცვალა მუსტიეს კულტურამ.
რესურსები ინტერნეტში
კატეგორია:ქვის ხანა
მოცურალასებრნი
მოცურალასებრნი (Dytiscidae), წყლის ხოჭოების ოჯახი. მათი სხეულის სიგრძე 1,5-50 მმ აღწევს, მოგრძო-ოვალური ფორმა აქვთ. უკანა ფეხები საცურაოა, წინა — სატაცი. მოცურალასებრნი ცხნოვრობენ მტკნარ, იშვიათად ნაკლებად მლაშე წყლებში. ღამით ხოჭოები გამოდიან წყლიდან და ფრენენ. მოცურალასებრთა მატლები მტაცებელია, იკვებებიან წყლის უხერხემლოებით. მსხვილი ფორმები თავს ესხმიან თავკომბალებს და ლიფსიტებს. ზოგი სახეობა სისხლმწოვ კოღოებს ანადგურებს. მოცურალასებრთა ოჯახი იყოფა რამდენიმე ქვეოჯახად. ცნობილია 2500 სახეობა. საქართველოში 80-მდე სახეობაა გავრცელებული.
ლიტერატურა
*
იუმაშევო (ბაიმაკის რაიონი)
იუმაშევო  (Йомаш) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 1006 ადამიანი. რაიონულ ცენტრ ბაიმაკიდან დაშორებულია 32 კილომეტრით. უახლოესი რკინიგზის სადგურია სიბაი, რომელიც დაშორებულია 72 კმ-ით.
.
სქოლიო
კატეგორია:ბაიმაკის რაიონის სოფლები
ალეგრო (მუსიკა)
ალეგრო (allegro — მხიარული, მკვირცხლი), მუსიკაში — ჩქარი ტემპი ან ტემპით შესასრულებელი მუსიკალური პიესა თუ მისი ნაწილი, ჩვეულებრივ სიმფონიის, კვარტეტის, სონატის პირველი (ან ზოგჯერ სხვა) ნაწილი; სონატური ალეგრო — სონატურ-სიმფონიური ციკლის მთავარი ნაწილის კლასიკური სტრუქტურა(სონატური ფორმა).
ლიტერატურა
კატეგორია:მუსიკალური ტერმინები
აფრიკის კლდის მხატვრობა
კლდის მხატვრობა აფრიკაში ერთ-ერთი უძველესია, რომელიც შესრლებულია აბორიგენთა მიერ.
აფრიკაში აღმოჩენილი კლდის მხატვრობის სია:
1) დენორბინი -31.16667°N, 27.75°W
2) ჩონგონი -14.29333°N, 34.27917°W
4) კონდოა -4.73528°N, 35.83333°W
5) თსოდილო -17.81861°N, 21.71667°W
6) Tadrart Acacus 24.84278°N, 10.3325°W
7) ტასილინ-აჯერი 25°N, 9.3325°W
სქოლიო
კატეგორია:არქეოლოგია
შეზრდილყბიანები
შეზრდილყბიანები (Tetraodontiformes) — ძვლიანი თევზების რიგი. მოიცავს 10 ოჯახის 350-მდე სახეობას. შეზრდილყბიანებისათვის დამახასიათებელია ზედა ყბის ძვლების მტკიცე შეერთება ან შეზრდა, მათი სხვადასხვა ფორმისა და ზომის (4 სმ-დან 3 მ-ზე მეტი) სხეული დაფარულია ეკლებად, ქიცვებად ან ფირფიტებად ქცეული ქერცლებით. ბინადრობენ უმეტესად ტროპიკულ ან სუბტროპიკულ ზღვებში. შავ ზღვაში გვხვდება 1 სახეობა — Balistes capriscus. ტოქსიკური თვისებებისა და უგემური ხორცის გამო შეზრდილყბიანების სარეწაო მნიშვნელობა მცირეა.
ოჯახები
ოჯახები წარმოდგენილია ფ. სანტინისა და სხვების 2013 წლის ნაშრომზე დაყრდნობით.
სქოლიო
*
სერგოზერო (სოფელი)
სერგოზერო (Сергозеро) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის აზლეცკოეს სასოფლო დასახლების შემადგენლობაში, მოსახლეობა 2002 წლის მონაცემებით 6 ადამიანს შეადგენდა.
რესურსები ინტერნეტში
კატეგორია:ხაროვსკის რაიონის დასახლებული პუნქტები
სარატოვი
სარატოვი (Саратов) — ქალაქი რუსეთის ევროპული ნაწილის სამხრეთ-აღმოსავლეთში, სარატოვის ოლქის ადმინისტრაციული ცენტრი. მდებარეობს ვოლგოგრადის წყალსაცავის მარჯვენა სანაპიროზე, დაახლოებით თანაბარი მანძილის დაშორებით ვოლგოგრადიდან და სამარადან.
სარატოვი დაარსდა 1590 წელს როგორც საგუშაგო კოშკი.
რესურსები ინტერნეტში
კატეგორია:სარატოვის ოლქის ქალაქები
ტაკნა
ტაკნა (Tacna) — ყველაზე სამხრეთით მდებარე ქალაქი პერუში. ჩილეს საზღვრიდან 35 კილომეტრში. ტაკნას რეგიონის, პროვინციის და რაიონის ადმინისტრაციული ცენტრი. 1836–1839 წელს ტაკნა იყო პერუ-ბოლივიის კონფედერაციის დედაქალაქი.
თავდაპირველად ქალაქს ერქვა სან-პედრო-დე-ტაკნა (San Pedro de Tacna), მას აქვს გმირი ქალაქის წოდება, მისი ქუჩების უმრავლესობა ატარებს დამოუკიდებლობისათვის ომის და წყნარი ოკეანის მეორე ომის გმირების სახელებს. ტაკნაში მდებარეობს პერუს ეროვნული რკინიგზის მუზეუმი.
რელიგია
ტაკნას ძირითადი რელიგიაა კათოლიციზმი. 2008 წელს ქალაქში აშენდა პერუში პირველი მეჩეთი, რომელიც ააგეს პაკისტანელმა ემიგრანტებმა.
კატეგორია:პერუს ქალაქები
ალეგრო (ბალეტი)
ალეგრო (allegro — მხიარული, მკვირცხლი), ბალეტში — პა-დე-დეს, პა-დე-ტრუას ჩქარი ნაწილი, ან მოქმედების დამამთავრებელი მასობრივი ცეკვა.
ლიტერატურა
კატეგორია:მუსიკალური ტერმინები
მალუდამის ეროვნული პარკი
მალუდამის ეროვნული პარკი (Taman Negara Maludam) — ეროვნული პარკი მალაიზიაში, კუნძულ ბორნეოზე, სარავაკის შტატში. მდებარეობს მალუდამის ნახევარკუნძულზე და მოიცავს დაბლობის ჭაობიან ტყეს. მსგავსი ტყეები სარავაკის მთლიანი ტერიტორიის 10%-ს ფარავს, მაგრამ თითქმის მთლიანად ათვისებულია ხე-ტყის წარმოებისა და სოფლის მეურნეობისათვის. მალუდამის ეროვნული პარკი მოიცავს სარავაკსა და ბრუნეიში შემორჩენილ უდიდეს ჭაობიან ტყეს.
ფაუნა
მალუდამის ეროვნულ პარკში ბინადრობს წითელზოლიანი ლანგურის (პრიმატის სახეობა) მთელ მსოფლიოში ერთადერთი სიცოცხლისუნარიანი პოპულაცია. მსოფლიოში ერთ-ერთ ულამაზეს მაიმუნთა ეს სახეობა ბორნეოს ენდემია.
პარკში ასევე ბინადრობენ ცხვირა მაიმუნები და ვერცხლისფერი ლანგურები. სხვა ძუძუმწოვართა მრავალფეროვნება დაბალია, თუმცა არის მრავალი ფრინველი, მათ შორის შავი რქაცხვირა, აღმოსავლური ჭრელი რქაცხვირა, მალაური რქაცხვირა, ლურჯყურა ალკუნი, მწვანე საიმპერატორო მტრედი და ა. შ.
რესურსები ინტერნეტში
კატეგორია:მალაიზიის ეროვნული პარკები
ლა-პასი (ლეიტე)
ლა-პასი (ოფიციალურად ლა-პასის მუნიციპალიტეტი;Lungsod sa La Paz; Bayan ng La Paz) ― მეხუთე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 19 174 ადამიანს შეადგენს. მოიცავს 35 ბარანგაის.
კანარეოსის არქიპელაგი
მინი|250პქ|კაიო-ლარგო-დელ-სურის თანამგზავრული ფოტო კანარეოსის არქიპელაგი (Archipiélago de los Canarreos) — არქიპელაგი კარიბის ზღვაში, კუნძულ კუბის სამხრეთ-დასავლეთით.
აღმოსავლეთით ესაზღვრება კასონესის ყურე, ჩრდილოეთით — ბატაბანოს ყურე, დასავლეთით კი ლოს-ინდიოსის არხი.
არქიპელაგი მოიცავს 350 მცირე კუნძულს და დაახლოებით იმავე სიგრძეზეა გადაჭიმული, რამდენზეც ფლორიდა-კისის არქიპელაგი. უდიდესი კუნძულია ხუვენტუდი, სიდიდით მეორე კუნძულია კაიო-ლარგო-დელ-სური.
რესურსები ინტერნეტში
21.63944°N, -82.23611°W
კატეგორია:კუბის კუნძულები
ნიკა ქაცარიძე
ნიკოლოზ (ნიკა) ქაცარიძე (დ. 29 ნოემბერი, 1978 — გ. 5 იანვარი, 2022) — ქართველი მსახიობი.
ბიოგრაფია
ნიკა ქაცარიძე დაიბადა 1978 წლის 29 ნოემბერს, თბილისში.
დაამთავრა შოთა რუსთაველის თეატრისა და კინოს უნივერსიტეტი სამსახიობო ფაკულტეტი. შოთა რუსთაველის სახელობის სახელმწიფო თეატრის მსახიობი იყო 2005 წლიდან.
გარდაიცვალა 2022 წლის 5 იანვარს. დაკრძალულია მახათას პანთეონში.
სქოლიო
კატეგორია:დაბადებული 29 ნოემბერი კატეგორია:დაბადებული 1978 კატეგორია:გარდაცვლილი 5 იანვარი კატეგორია:გარდაცვლილი 2022 კატეგორია:ქართველი მსახიობები კატეგორია:თბილისში დაბადებულები კატეგორია:თბილისის თეატრისა და კინოს უნივერსიტეტის კურსდამთავრებულები
კალენიკე აბულაძე
კალენიკე სარდიონის ძე აბულაძე (დ. 1895, სოფ. სიმონეთი, ახლანდელი თერჯოლის რაიონი ― გ. 21 სექტემბერი, 1972, ლენინგრადი) — ქართველი ფიზიოლოგი, მედიცინის მეცნიერებათა დოქტორი, პროფესორი, სსრკ მედიცინის მეცნიერებათა აკადემიის წევრ-კორესპონდენტი.
ბიოგრაფია
1925 წელს დაამთავრა ს. კიროვის სახელობის სამხედრო-სამედიცინო აკადემია. 1932 წლამდე მუშაობდა სამხედრო ექიმად ამიერკავკასიაში, 1932-იდან - ლენინგრადში ექსპერიმენტული მედიცინის ინსტიტუტში მეცნიერ თანამშრომლად, შემდეგ კი განაგებდა ამავე ინსტიტუტის უმაღლესი ნერვული მოქმედების პათოლოგიის ლაბორატორიას. აკადემიკოს ივანე პავლოვის ხელმძღვანელობით შეისწავლა უმაღლესი ნერვული მოქმედების ფიზიოლოგიის კანონზომიერებანი, კერძოდ, ყნოსვის, სმენისა და მხედველობის რეცეპტორების მოშლით გამოწვეული ნერვული პროცესების დარღვევა ტვინის ქერქში. შეიმუშავა პირობითი და უპირობო ცრემლდენისა და ნერწყვის გამოყოფის გამოკვლევის ორიგინალური მეთოდები. მონაწილეობდა საბჭოთა კავშირ-ფინეთისა და დიდ სამამულო ომებში. დაჯილდოებულია ორდენებითა და მედლებით.
რესურსები ინტერნეტში
კატეგორია:ქართველი ფიზიოლოგები კატეგორია:დაბადებული 1895 კატეგორია:გარდაცვლილი  21 სექტემბერი კატეგორია:გარდაცვლილი 1972 კატეგორია:თერჯოლის მუნიციპალიტეტში დაბადებულები კალენიკე
ჭალა (გულრიფშის მუნიციპალიტეტი)
სქოლიო
კატეგორია:განახლების თემის სოფლები (გულრიფშის მუნიციპალიტეტი)
პიციკატო
პიციკატო (pizicatto) 1. ხემიან მუსიკალურ საკრავზე დაკვრის ერთ-ერთი ხერხი — პწკენით დაკვრა. 2. საკრავიერი პიესა, რომელიც სრულდება ამ პიციკატოთი.
ლიტერატურა
კატეგორია:მუსიკალური ტერმინები
ბილიალოვო
ბილიალოვო (Билал) — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 557 ადამიანი. რაიონულ ცენტრ ბაიმაკიდან დაშორებულია 70 კილომეტრით. უახლოესი რკინიგზის სადგურია სიბაი, რომელიც დაშორებულია 109 კმ-ით.
სქოლიო
კატეგორია:ბაიმაკის რაიონის სოფლები
ლეკუხონა (სოხუმის მუნიციპალიტეტი)
ლეკუხონა (1948 წლამდემარინსკოე ), სოფელი აფხაზეთის ავტონომიურ რესპუბლიკაში, სოხუმის მუნიციპალიტეტში (კელასურის თემი), მდინარე ჩალბაშის ხეობაში. ზღვის დონიდან 200 მ, სოხუმიდან 15 კმ. 2008 წლიდან ოკუპირებულია რუსეთის ფედერაციის მიერ
სქოლიო
კატეგორია:კელასურის თემის სოფლები
შინდისის კვირაცხოვლის ეკლესია
მინი|კვირაცხოვლის ეკლესია (ხედი სამხრეთ-აღმოსავლეთიდან) შინდისის კვირაცხოვლის ეკლესია – ეკლესია გორის მუნიციპალიტეტის სოფელ შინდისის ჩრდილოეთით, სოფლიდან დაახლოებით რვაასი მეტრის მოშორებით, სასაფლაოზე. თარიღდება X-XI საუკუნეებით.
ეკლესია დარბაზულია (8,96 X 5,4 მ), ნაგებია რიყის ქვით, გარედან მოპირკეთებულია მოწითალო ქვის კვადრატებით. შესასვლელები აქვს სამხრეთით და დასავლეთით. ნახევარწრიული აფსიდში ერთი სარკმელი და ორი პატარა ნიშია. აფსიდის კედლიდან ნახევარი მეტრის დაშორებით დგას მონოლითური ქვის სატრაპეზო. სამხრეთით ორი სარკმელია, დასავლეთით - ერთი. დარბაზის გრძივ კედლებზე პილასტერებია, რომლებსაც ეყრდნობა ნატეხი ქვისაგან შედგენილი ცილინდრული კამარის საბჯენი თაღი. გრძივ კედლებზე ორ-ორი დეკორატიული თაღი გადადის. აღმოსავლეთის და დასავლეთ ფასადის სარკმლებს თლილი ქვის ბრტყელპროფილიანი დეკორატიული თავსართი აქვს.
ლიტერატურა
კატეგორია:გორის მუნიციპალიტეტის ტაძრები
სერგეი ობრაზცოვი
სერგეი ობრაზცოვი (რუს. Сергей Владимирович Образцов; დ. 1901 — გ. 1992) — საბჭოთა თეატრალური მოღვაწე, მსახიობი, თოჯინების თეატრის რეჟისორი, საბჭოთა კავშირის სახალხო არტისტი (1954). მისი დაარსებულია თოჯინების თეატრი, რომელსაც მოგვიანებით მისი სახელი მიეკუთვნა. მისი ეგზოტიკური თოჯინების კოლექცია უდიდესია რუსეთში და ერთ-ერთი უდიდესია მსოფლიოში.
რესურსები ინტერნეტში
კატეგორია:XX საუკუნის რუსი მამაკაცი მსახიობები კატეგორია:რუსი რეჟისორები კატეგორია:საბჭოთა რეჟისორები კატეგორია:დაბადებული 1901 კატეგორია:გარდაცვლილი 1992
ვიქტორ იუშჩენკო
ვიქტორ ანდრეის ძე იუშჩენკო (იუშენკო) (Віктор Андрійович Ющенко; დ. 23 თებერვალი, 1954) — უკრაინელი პოლიტიკოსი, უკრაინის პრეზიდენტი 2005–2010 წლებში. უკრაინის პოლიტიკური კოალიციის „ნაშა უკრაინას“ ლიდერი, მთავარი ოპოზიციური კანდიდატი იყო 2004 წლის ოქტომბერ-ნოემბრის უკრაინის საპრეზიდენტო არჩევნებში. უკრაინის ცენტრალურმა საარჩევნო კომისიამ 2004 წლის 26 დეკემბერს გამართულ არჩევნების მეორ ტურში იუშჩენკო გამარჯვებულად გამოაცხადა ხმების 52%-ით 44%-ის წინააღმდეგ (გაუსწრო რა ვიქტორ იანუკოვიჩს). პოპულარული საპროტესტო მოძრაობა, რომელმაც ის მთავრობის სათავეში მოიყვანა დღეს ცნობილია, როგორც „ნარინჯისფერი რევოლუცია“.
იუშენკო 1993-1999 წლებში იყო ქვეყნის ეროვნული ბანკის თავმჯდომარე, ხოლო 1999-2001 წლებში – უკრაინის პრემიერ-მინისტრი.
სქოლიო
კატეგორია:დაბადებული 23 თებერვალი კატეგორია:დაბადებული  1954 კატეგორია:უკრაინის პრეზიდენტები კატეგორია:უკრაინის პრემიერ-მინისტრები კატეგორია:უკრაინელი პოლიტიკოსები კატეგორია:წმინდა გიორგის სახელობის გამარჯვების ორდენის კავალრები კატეგორია:უკრაინის მე-4 მოწვევის უმაღლესი რადის წევრები
აბულეთი
აბულეთი — კახეთის დიდგვაროვანი ფეოდალი XII საუკუნის I ნახევარში, აბულეთისძეთა საგვარეულოს ფუძემდებელი, დავით აღმაშენებლისა და დემეტრე I-ის სარდალი. 1110 გიორგი ჭყონდიდელის დისწულ თევდორესა და ივანე ორბელთან ერთად სარდლობდა ქართველთა ლაშქარს, რომელმაც თურქთაგან გაათავისუფლა სამშვილდე. 1124 დავით აღმაშენებელმა აბულეთი და მისი ძე ივანე ანისის გამგებლად დანიშნა. უკანასკნელად იხსენიება 1130 წელს.
ლიტერატურა
კატეგორია:ქართველი დიდი ფეოდალები კატეგორია:აბულეთისძენი
20 ივლისის შეთქმულება
thumb|ბლოკის ნანგრევები, რომელშიც 1944 წლის 20 ივლისს აფეთქება მოხდა. 20 ივლისის შეთქმულება, გენერლების შეთქმულება — გერმანული წინააღმდეგობის შეთქმულება ვერმახტის სამხედრო მაღალჩინოსნებისა ადოლფ ჰიტლერის მოკვლის, სახელმწიფო გადატრიალებისა და ნაცისტური ხელისუფლების დამხობის მიზნით. შეთქმულების კულმინაციად 1944 წლის 20 ივლისს ჰიტლერზე წარუმატებელი თავდასხმა შეიძლება ჩაითვალოს. ამ წარუმატებლობას შეთქმულთა დიდი უმრავლების დახვრეტა და წინააღმდეგობის მოძრაობის ჩახშობა მოჰყვა.
მონაწილენი
ჰიტლერის მმართველობით უკმაყოფილოთა შორის იყვნენ პოლკოვნიკი ლუდვიგ ბეკი, რომელმაც 1938 წლის 18 აგვისტოს სახმელეთო ჯარების შტაბის უფროსის პოსტი დატოვა ჰიტლერის პოლიტიკის მიუღებლობის ნიშნად, შტაბის ახალი გენერალი ფრანც ჰალდერი, მომავალი გენერალ-ფელდმარშლები ერვინ ფონ ვიცლებენი და ვალტერ ფონ ბრაუხიჩი, გენერლები ერიხ ჰეპნერი და ვალტერ ფონ ბროქდორფ-ალეფელდი, ასევე აბვერის თავმჯდომარე ვილჰელმ ფრანც კანარისი და პოლკოვნიკის თანაშემწე ჰანს ოსტერი, აგრეთვე პრუსიის ფინანსთა მინისტრი იოჰანეს პოპიცი, ბანკირი იალმარ შახტი, ლაიფციგის ყოფილი ბურგომისტრი კარლ გერდელერი და დიპლომატი ულრიხ ფონ ჰასელი.
შედეგი
20 ივლისის შეთქმულების მონაწილენი დღევანდელ გერმანიაში გმირებად მიიჩნევიან, რომელთაც ეროვნულ თავისუფლებას საკუთარი სიცოცხლე შესწირეს. მათი სახელები ჰქვია ქუჩებსა და მოედნებს გერმანიაში, მათ სახელზე აღმართულია ძეგლები. თანამედროვე გერმანიის ისტორიოგრაფიაში 20 ივლისის შეთქმულება გერმანული წინააღმდეგობის უმნიშვნელოვანეს დღედ მიიჩნევა. თუმცა უნდა აღინიშნოს, რომ შეთქმულთაგან ბევრი სულაც არ იზიარებდა დემოკრატიულ პრინციპებს და ვაიმარის რესპუბლიკის მიმართ ერთობ კრიტიკულნიც იყვნენ, მათ ტრადიციული პრუსიული ნაციონალიზმი ესახებოდათ ქვეყნის განვითარეის უმთავრეს გზად. მაგალითად ბეკი და გერდელერი მონარქისტები იყვნენ. გერდელერი ომამდელი ტერიტორიული დანაკარგების დაბრუნების მოთხოვნით გამოდიოდა.
ლიტერატურა
კატეგორია:მეორე მსოფლიო ომი კატეგორია:ფაშიზმი
ნადიმ ჯემაიელი
ნადიმ ბაშირ ჯემაიელი (არაბ. نديم الجميل, ფრანგ. Nadim Gemayel; დ. 1 მაისი, 1982, ბიკფაია) —ლიბანელი პოლიტიკოსი, პარტია ქათაიბის წევრი. ლიბანის ყოფილი პრეზიდენტის ბაშირ ჯემაიელის შვილი.
ადრეული წლები და განათლება
ნადიმ ჯემაიელი დაიბადა ბიკფაიაში, 1982 წლის 1 მაისს. დედა— სოლანჟ ჯემაიელი (დაბ. ტუტუნჯი). მამა— ბაშირ ჯემაიელი. ქრისტიანი მარონიტი ბიკფაიადან ( მთიანი ლიბანი). ნადიმის ბაბუა იყო  პარტია ქათაიბის დამფუძნებელი პიერ ჯემაიელი. ნადიმი თავის დებზე იუმნაზე (დაბ. 1980 წელს) და მაიაზე (დაბ. 1978 წელს)  უმცროსია. მაია მხოლოდ 18 თვის იყო, როდესაც მამისთვის განკუთვნილი ბომბის აფეთქებას ემსხვერპლა, რომელიც მანქანაში იყო დამონტაჟებული.
ნადიმ ჯემაიელის მამა, ბაშირ ჯემაიელი  გახლდათ ლიბანის ცნობილი ქრისტიანი ლიდერი და არჩეული პრეზიდენტი (1982). ბაშირ ჯემაიელი მოკლეს 1982 წლის 14 სექტემბერს, პრეზიდენტის პოსტზე არჩევიდან 21 დღის შემდეგ. ამ დროს  ნადიმი მხოლოდ 5 თვის იყო.
სკოლის დამთავრების შემდეგ ნადიმ ჯემაიელი სწავლის გასაგრძელებლად საფრანგეთში გაემგზავრა. 2004 წელს დაამთავრა პანთეონ-ასასის უნივერსიტეტი, სადაც მიიღო იურიდიული განათლება. ამჟამად ის ადვოკატია. თანამშრომლობს ცნობილ იურიდიულ ფირმასთან, რომელსაც აქვს ოფისები ლიბანსა და კატარში.
ქათაიბის პარტიაში დაკავებული თანამდებობის გარდა, ნადიმ ჯემაიელი ასევე  ბაშირ ჯემაიელის ფონდის თანათავმჯდომარეა, რომელიც დაარსდა 1982 წელს მამის მკვლელობის შემდეგ.
პოლიტიკური საქმიანობა
როგორც ნადიმ ჯემაიელი ამბობს, მამის ოცნება ლიბანის უცხოელი ოკუპანტებისგან განთავისუფლება და ლიბანელი ხალხის გაერთიანება იყო. ნადიმმა თავისი პოლიტიკური ბრძოლა დაიწყო შედარებით ახალგაზრდა ასაკში.
სირიის ჰეგემონია 1994-2005 წწ.
1982 წელს ბაშირ ჯემაიელის მკვლელობის შემდეგ, ლიბანი იმ ეპოქაში შევიდა, როდესაც სირიის კონტროლი დაიწყო და დასრულდა 1990 წელს, პრო-სირიული ძალების მიერ ბააბდაში საპრეზიდენტო სასახლის აღებით.
ნადიმ ჯემაიელმა განსაკუთრებით გამოიჩინა თავი 2002 წელს MTV– ს  სადგურის გაჩერების დროს, იგი იმყოფებოდა სადგურის გახსნის მომხრე დემონსტრანტთა სათავეში. მან ძლივს აარიდა თავი უსაფრთხოების სამსახურის წარმომადგენელთა მხრიდან დაპატიმრებას. ასევე ნადიმი აქტიურად მონაწილეობდა 2003 წელს ბააბდა ალეის არჩევნებში.
კედრების რევოლუცია 2005 წ.
2005 წელს ყოფილი პრემიერ-მინისტრის რაფიკ ჰარირის მკვლელობას მოჰყვა დემონსტრაციების ტალღა სირიის ჯარების და ლიბანის უსაფრთხოების ძალების წინააღმდეგ. დემონსტრაციები დასრულდა 2005 წლის 14 მარტს, რაც მოგვიანებით ანტი-სირიულმა დაჯგუფებმა "კედრების რევოლუციის" სახელით მონათლეს.
ნადიმ ჯემაიელი მთელი პერიოდის განმავლობაში ანტისირიულ დაჯგუფებებთან ერთად  მოითხოვდა მთავრობისა და უსაფრთხოების ძალების გადადგომას, სირიის ჯარების სრულ და უპირობოდ გაყვანას და შეიარაღებული ძალების შექმნას, საერთაშორისო კომისიის მიერ  რაფიკ ჰარირის და უკანასკნელი პოლიტიკური მკვლელობების გამოძიებას.
ქათაიბი
ე.წ კედრების რევოლუციას მოჰყვა ლიბანიდან სირიის ჯარების თითქმის სრული გაყვანა 2005 წლის 26 აპრილს საერთაშორისო ზეწოლის შედეგად, ძირითადად ამერიკელების და ევროპელების მხრიდან.
ქვეყნიდან სირიის გასვლის მიუხედავად, სირია კვლავ პოლიტიკურ ზეგავლენას ახდენს  საკუთარი დაზვერვის აგენტების და ალიანსების მეშვეობით მის მიერ შექმნილ ლიბანურ ფრაქციებთან.
ნადიმ ჯემაიელმა დაინახა ლიბანის მეორე დამოუკიდებლობის ისტორიული შესაძლებლობა. მან აუცილებლად ჩათვალა ოფიციალურად დაეწყო თავისი პოლიტიკური კარიერა და მონაწილეობა მიეღო ქათაიბის პარტიის საქმიანობაში ლიბანში სირიის დაზვერვის  ჩინოვნიკების წინააღმდეგ საბრძოლველად.
2009 წლის საკანონმდებლო არჩევნები
ნადიმ ჯემაიელმა გადაწყვიტა მონაწილეობა მიეღო საპარლამენტო არჩევნებში ბეირუთის პირველ რაიონში (აშრაფია, რმეილი, საიფი); მისი მთავარი კონკურენტი მარონიტი კანდიდატისათვის განკუთვნილ სადეპუტატო მანდატზე იყო მასუდ ალ-აშკარი. იგი წარდგენილი იყო კანდიდატად პარტია ქათაიბიდან  ჯებრანის ქალიშვილ თუეინი ნაილა თუეინთან ერთად. 2009 წლის 7 ივნისის არჩევნებში ნადიმ ჯემაიელმა გაიმარჯვა. იგი ამჟამად დეპუტატია ლიბანის ახალ პარლამენტში. ნაილა თუეინმა ასევე მოიგო და გახდა  ბერძენი მართლმადიდებლების წარმომადგენელი დეპუტატი  იმავე რაიონში.
მიმართვა ლიბანელებისადმი
მან ასევე ხაზი გაუსვა ჰეზბოლას მიერ იარაღის ტარებას, უწოდა მას უკანონო და აღნიშნა, რომ იარაღს მხოლოდ ლიბანის შეიარაღებული ძალები ატარებენ. Aseve განაგრძო: ”ჩვენ  ვემხრობით დიალოგს წინაპირობების გარეშე ... ვზრუნავთ ლიბანის მოსახლეობასა და ახალგაზრდების მომავალზე"..
სქოლიო
კატეგორია:ლიბანელი პოლიტიკოსები კატეგორია:მარონიტი პოლიტიკოსები კატეგორია:ჯემაიელის ოჯახი კატეგორია:დაბადებული 1 მაისი კატეგორია:დაბადებული 1982 კატეგორია:ლიბანელი ნაციონალისტები
ადაჯიო (მრავალმნიშვნელოვანი)
ტერმინით ადაჯიო შეიძლება აღნიშნული იყოს:
აბული
საკუთარი სახელი აბული შეიძლება აღნიშნავდეს:
იკის რეგიონი
იკა – რეგიონი პერუში. დასავლეთით ესაზღვრება წყნარი ოკეანე, ჩრდილოეთით ლიმის პროვინცია, აღმოსავლეთით უანაკაველიკა და აიაკუჩო, ხოლო სამხრეთით არეკიპა. ადმინისტრაციული ცენტრია იკა.
იკას მდიდარი ისტორია გააჩნია. პირველი დასახლებები გაჩნდა 10 000 წლის წინ, საიდანაც წარმოიშვა უარის, ნასკას, იკასა და პარაკასის კულტურები.
რეგიონი იყოფა ხუთ პროვინციად, რომლები თავის მხრივ იყოფა 43 რაიონად.
კატეგორია:პერუს რეგიონები
ვირუსული ვიდეო
ვირუსული ვიდეო — ვიდეო, რომელიც პოპულარობას იძენს ინტერნეტში გაზიარებისას წარმოქმნილი ვირუსული პროცესის დროს, როგორც წესი, ვიდეოს გაზიარების საიტების, სოციალური მედიის და ელექტრონული ფოსტის მეშვეობით.
ვირუსული ვიდეოები ხშირად იუმორისტული შინაარსისაა. ისინი ხშირად შეიცავენ სატელევიზიო კომედიური სცენების ნაწყვეტებს პოპულარული ვიდეოების უმეტესობა YouTube-ზე ქვეყნდება (ასეთია I Got a Crush... on Obama. ხშირად პოპულარული ხდება ვიდეო, რომელზეც აღბეჭდილია თვითმხილველის მიერ გადაღებული მოვლენები . მაგალითია Battle at Kruger.
სქოლიო
კატეგორია:ვირუსული ვიდეოები
ივანე ლიპარიტის ძე
ივანე ლიპარიტის ძე ბაღვაში — XI საუკუნის საქართველოს სამეფოს პოლიტიკური მოღვაწე. ლიპარიტ IV ბაღვაშის ძე, სპასალარი 1059-1073 წწ., კლდეკარის ერისთავი 1073-1078 წწ.
გადახვეწილი იყო ბიზანტიაში ბაგრატ IV-გან შერისხულ და ბერად აღკვეცილ მამასთან, ლიპარიტ IV-თან ერთად. ბიზანიტიის იმპერატორმა ისააკ I-მა ივანეს სომხური ოლქის არშარუნიკის გამგებლობა უბოძა. ლიპარიტის თხოვნით, საქართველოს მეფემ 1059 წელს შეიწყნარა ივანე, დაუბრუნა მამაპაპეული მამული და სპასალარად დანიშნა. ერთხანს იგი ერთგულად ემსახურებოდა ბაგრატ IV-ს, დიდი პოლიტიკური უფლელები მოიპოვა და ეკონომიკურადაც გაძლიერდა. ალფ-არსლანის შემოსევების დროს ივანე ლიპარიტის ძე მეთაურობდა ალფ-არსლანთან მეფის სამოციქულო მისიას. 1069 წელს დაამარცხა განძის ამირა ფადლონი. 1073 წელს კი ისევ მეფის მოწინააღმდეგეთა რიგებში ჩადგა. აუჯანყდა გიორგი II-ს, კახელები მოიშველია და ქსნისპირა ადგილები დაიჭირა. გიორგი II იძულებული გახდა დათმობაზე წასულიყო: ივანე ლიპარიტის ძეს სამშვილდე უბოძა, მის შვილს ლიპარიტს კი — ლოწობანი. 1074 წელს ივანე ლიპარიტის ძე ისევ განუდგა მეფეს, მაგრამ ამჟამად კახელები გიორგი II-ს მიემხრნენ და იგი იძულებული გახდა მეფეს დაზავებოდა. შემდეგ ივანე ლიპარიტის ძემ ქ. გაგი გამოსტაცა მეფის მეციხოვნეებს და საქართველოს მტერს განძის ამარა ფადლონს მიჰყიდა. დაახლოებით 1074 წელს კი მორჩილებით ეახლა საქართველოს ასაოხრებლად მოსულ თურქ-სელჩუკების სულთან მელიქ-შაჰს. მაგრამ, როგორც ჩანს, მათ შორის უთანხმოება ჩამოვარდნილა და ივანე ლიპარიტის ძე გამოიპარა. 1080 წელს მელიქ-შაჰი შეესია საქართველოს და ივანე ლიპარიტის ძე ოჯახიანად ტყვედ ჩაიგდო. შემდეგ იგი წყაროებში აღარ იხსენიება.
ლიტერატურა
კატეგორია:კლდეკარის ერისთავები კატეგორია:ბაღვაშები კატეგორია:ქართული წარმოშობის ბიზანტიელები კატეგორია:ქართლის სპასალარები
აბულეთისძენი
აბულეთისძენი — კახეთის დიდგვაროვან ფეოდალთა საგვარეულო XII-XIII საუკუნეების გვარის ფუძემდებელია აბულეთი. მამულები არაგვისა და კახეთის თეძმის ხეობაში ჰქონდათ. აბულეთისძენი მნიშვნელოვან როლს ასრულებდნენ საქართველოს პოლიტიკურ ცხოვრებაში. იყვნენ ერისთავთერისთავები, გამოჩენილი სარდლები, საეკლესიო მოღვაწენი. XIII საუკუნის შემდეგ დაკნინდნენ, დაკარგეს მამულები და ერისთავთერისთავობა. 1405 წლის დოკუმენტის ცნობით, აბულეთისძეთა მამულს აბაზასძეთა საგვარეულო დაეპატრონა.
ლიტერატურა
*
მოცხარი
მოცხარი, ხუნწი (Ribes) — მცენარეთა გვარი ხუნწისებრთა ოჯახისა. 1-3 მ სიმაღლის ბუჩქებია. სხვადასხვა ფერის (წითელი, ყვითელი, ნარინჯისფერი, მოშავო) კენკრა ნაყოფი აქვთ. 150-მდე სახეობა გავრცელებულია ჩრდილოეთ ნახევარსფეროს ზომიერ სარტყელში. საქართველოში ბუნებრივად იზრდება 3 სახეობა: კლდის მოცხარი (Ribes biebersteinii), აღმოსავლური მოცხარი (Ribes orientale) და მთის მოცხარი (Ribes alpinum), რომელთაგან პირველი კავკასია-ანატოლიის სახეობაა, მეორე გავრცელებულია კავკასიაში, ანატოლიასა და ირანში, მესამე კი — ჩრდილოეთ და შუა ევროპაში, კავკასიასა და ანატოლიაში. ჩვენში გავრცელებულია სახეობები უეკლო ბუჩქებია. კულტურაში ცნობილია მოცხრის მრავალი ჯიში, მ. შ. აღსანიშნავია წითელი და შავი მოცხარი. შავი მოცხრის კენკრა საუკეთესო სამკურნალო და საკვებია, იყენებენ ნედლად, გამხმარს, გაყინულს; ამზადებენ მურაბას, წვენს, ღვინოს და სხვა. წითელი მოცხრის ნაყოფს ხმარობენ ნედლად და გადამუშავებულს. ორივე მრავლდება კალმით და გადაწიდენით. ოქროსფერ მოცხარს იყენებენ როგორც დეკორატიულ ბუჩქს, აგრეთვე ტყისსაცავ ზოლში და საძირედ ხურტკმელისა და მოცხრის შტამბიანი ფორმის მისაღებად.
ლიტერატურა
კატეგორია:ხუნწისებრნი
ბორჯომი-ბაკურიანის სარკინიგზო ხაზი
მინი|200პქ|სარკინიგზო ხაზის ლიანდაგი ზამთარში, 2006. ბორჯომი-ბაკურიანის სარკინიგზო ხაზი — საქართველოს რკინიგზის ერთადერთი ვიწროლიანდაგიანი (ლიანდაგის სიგანე — 900 მმ) მონაკვეთი ბორჯომსა და ბაკურიანს შორის, რომელიც გაიხსნა 1902 წელს ბორჯომ-ხარაგაულის უბანზე. ხაზზე დიდი ხნის მანძილზე მოძრაობდა მცირე ორთქლმავალი, რის გამოც დღეს არსებულ ელექტროშემადგენლობასაც კი მეტსახელი „კუკუშკა“ (რუსული მეტსახელი ორთქლმავლისა) შემორჩა. ხაზი დღემდე ემსახურება კურორტის დამსვენებლებს.
მინი|200პქ|„კუკუშკა“ (ელმავალი ჩს-11), ბორჯომ-ბაკურიანის რკინიგზა, 2006 წ.
ვიწროლიანდაგიანი სარკინიგზო ხაზის მშენებლობა 1897 წელს დაიწყო და რთული კლიმატური პირობების გამო, ოთხი წლის განმავლობაში გაგრძელდა. 1902 წლის იანვრიდან ვიწროლიანდაგიანი რკინიგზის ხაზით ბორჯომი — ბაკურიანი, პირველმა „კუკუშკა“ მატარებელმა გაიარა. „კუკუშკა“ დღემდე ემსახურება სათხილამურო სპორტის მოყვარულებსა და ტურისტებს. მაღალმთიან რაიონებში კურსირებისათვის სპეციალურად ინგლისიდან იქნა ჩამოყვანილი „პორტერის“ ტიპის ორთქლმავალი. მატარებელს ებმოდა ღია ტიპის ვაგონები, რომლებიც მხოლოდ მოაჯირებით იყო შემორაგული. 1967 წელს დამთავრდა სარკინიგზო ხაზის ელექტროფიკაცია (1500 ვოლტი, მუდმივი დენი) და პატარა ორთქლმავალი „შკოდას“ ჩს-11 სერიის ელმავალმა ჩაანაცვლა. ხიდი, რომელიც წაღვერს ცემთან ბორჯომი-ბაკურიანის რკინიგზით აკავშირებს, რომანოვმა სპეციალურად შეუკვეთა საფრანგეთში. ფრანგი ხიდმშენის ალექსანდრ გუსტავ ეიფელის მიერ კონსტრუირებული ხიდი საქართველოში 1902 წელს ჩამოიტანეს და მდინარე ცემისწყალზე ააგეს.
სქოლიო
კატეგორია:სარკინიგზო ხაზები საქართველოში
ადაჯიო (მუსიკაში)
ადაჯიო, უფრო სწორია ადაჯო (adagio — ნელა, დინჯად) — მუსიკაში ნელი ტემპი ან ამ ტემპით შესრულებული მუსიკალური პიესა ან მისი ნაწილი (ჩვეულებრიv ერთ-ერთი შუა ნაწილი სიმფონიისა, კვარტეტისა, სონატისა და სხვა).
ლიტერატურა
კატეგორია:მუსიკალური ტერმინები
კაიო-ფრაგოსო
სქოლიო
კატეგორია:კუბის კუნძულები
მორავები
მინი|მორავების ტრადიციული ტანისამოსი. მორავები, მორაველები, (ჩეხ. Moravané, სალ. Moraváci) —  ჩეხების სუბეთნიკური ჯგუფი, ძირითადად ცხოვრობენ ჩეხეთის სამხრეთ-აღმოსავლეთით მდებარე რეგიონ მორავიაში.
ეტიმოლოგია
სახელი მორავები, სავარაუდოდ, მდინარე მორავას უნდა უკავშირდებოდეს.
რაოდენობა
2001 წლის მდგომარეობით მორავების რაოდენობა 380 474 ადამიანს შეადგენდა.
ენა
მორავების სალაპარაკო ენა ჩეხურია, საუბრობენ მორავულ დიალექტზე, რაც დასავლეთ სლავური ენების ქვეყგუფში ერთიანდება. დამწერლობა ლათინური ანბანით წარმოებს.
რელიგია
მორწმუნეთა უმეტესობა კათოლიკეა.
ისტორია
მორავიის ტერიტორიაზე ძველთაგანვე სლავური ტომები სახლობდნენ. მოგვიანებით, 1526 წელს, ბოჰემიის, მორავიისა და სლოვაკეთის (იმხანად უნგრეთის) მიწები ავსტრიელი ჰაბსბურგების გვირგვინს დაექვემდებარა.
XX საუკუნეში მორავიის ტერიტორია ჩეხოსლოვაკიის შემადგენლობაში მოექცა. 1993 წ3ლს ერთიანი სახელმწიფო ორად გაიყო, ხოლო მორავია ჩეხეთის შემადგენლობაში დარჩა.
რესურსები ინტერნეტში
კატეგორია:ჩეხეთის ისტორია კატეგორია:ევროპის ხალხები
კეროლ ენ დაფი
კეროლ ენ დაფი (ინგლ. Carol Ann Duffy; დ. 23 დეკემბერი, 1955, გლაზგო, შოტლანდია) — შოტლანდიელი პოეტი, დრამატურგი, მწერალი და მიმდინარე პოეტი-ლაურეატი. ბრიტანეთის იმპერიის ორდენის ოფიცერი და კომანდორი (1995, 2002).
დაფი დაიბადა გლაზგოში. გაიზარდა სტაფორდშირში. 1977 წელს ლივერპულის უნივერსიტეტი დაამთავრდა ფილოსოფიის განხრით. ამჟამად ცხოვრობს მანჩესტერში და პოეზიას ასწავლის მანჩესტერის მეტროპოლიტენის უნივერსიტეტის წერის ფაკულტეტზე. 2009 წლის 1 მაისს ის ენდრიუ მოშენის შემდეგ გახდა პოეტი-ლაურეატი, ასევე პირველი ქალი და პირველი შოტლანდიელი ამ პოსტზე.
სქოლიო
კატეგორია:შოტლანდიელი პოეტები კატეგორია:შოტლანდიელი დრამატურგები კატეგორია:პოეტი-ლაურეატები კატეგორია:დაბადებული 1955
დიურტიული (აურგაზის რაიონი)
დიურტიული (Дүртөйлө) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 15 ადამიანი. რაიონულ ცენტრ თოლბაზიდან დაშორებულია 25 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 9 კმ-ით.
2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (100%). .
ქაიხოსრო ხიზანიშვილის ხელნაწერი
ქაიხოსრო ხიზანიშვილის ხელნაწერი — ქაიხოსრო ხიზანიშვილის (ზოგიერთ წყაროში მოიხსენიება როგორც ხიზანოვი) მიერ შექმნილი ქართული ხელნაწერი, რომელიც სხვადასხვა ნაწარმოებებთან ერთად ვახტანგ VI-ის უცნობ ლექსსაც მოიცავს. ხელნაწერი უცნობი კვინკლოსით იწყება.
ხელნაწერის ზომებია 22-24 სანტიმეტრი. იგი 319 გვერდისგან შედგება და ნაწერია შავი მელნითა და სინგურით. ის ჩასმულია მუქ-ყავისფერ ტყავის ყდაში, რომელიც დაზიანებული და შემოძარცულია. ხელნაწერი კრებულის ტიპისაა და რამდენიმე ნაწარმოებისგან შედგება.
ავტორი
ხელნაწერთა კრებულის ავტორის შესახებ ინფორმაციას თავად ნაწარმოებიდან ვიგებთ. ეს ისტორიული ნაწარმოები დისკოს მსგავსი ორნამენტით სრულდება, სადაც ავტორის მინაწერია გადმოცემული: „ჩყლგ-სა (იგულისხმება 1833 წელი) წელსა კათვის (გიორგი კალანდიას აზრით უნდა იგულისხმებოდეს მკათათვე ანუ ივლისი) კვ-სა (26) დაიწყო შვიდ მეცნიერის წერა ქაიხოსროვ დავითის ძე ხიზანოვმა“. ნაწარმოების მინაწერში მოხსენიებული ქაიხოსრო ხიზანოვი (იგივე ხიზანიშვილი) XIX საუკუნეში მოღვაწეობდა და ცნობილი ქართველი კალიგრაფია.
Last Night in the City
„Last Night in the City“ — ინგლისური როკ-ჯგუფ Duran Duran-ის სიმღერა და სინგლი ალბომიდან Paper Gods, ჩაწერილი კაიზას მონაწილეობით. გამოვიდა 2016 წელს. სინგლის გამოცემებში შეტანილია მხოლოდ რემიქსული ვერსიები.
ქაიხოსრო ხიზანიშვილის ხელნაწერი
მცირე ქრონიკა
ნაწარმოები კვინკლოსით ანუ მცირე ქრონიკით იწყება, რომელსაც ხელნაწერის 1-4 გვერდი უკავია. იმას, რომ ქაიხოსრო ხიზანიშვილი მცირე ქრონიკის მხოლოდ გადამწერია და არა ავტორი თავად ნაწარმოები მოწმობს. ამ ვერსიას მეტად ამყარებს კვინკლოსის მსგავსება „მეფე ირაკლის ქორონიკონთან“.
Last Night in the City
სიმღერის ოფიციალური ვიდეო გადაღებულია ნიკ ეგანის მიერ. მასში შეტანილია საკონცერტო და კულისების ქრონიკა, შერეული ნიუ-იორკის ქუჩების ხედებთან, ნეონის განათებასთან და ჯგუფის მსმენელების კადრებთან.
ქაიხოსრო ხიზანიშვილის ხელნაწერი
ნანინი უფლისა ჩვენისა იესო ქრისტესი
thumb|300 px|[[ვახტანგ VI]] ქაიხოსრო ხიზანიშვილის ხელნაწერთა კრებულის მე-4-მე-8 გვერდებზე ლოცვაა დაწერილი. ლოცვა სტილისტურად კანონიკურ ნაწარმოებზე მეტად, გადამწერის მიერ შექმნილ ლექსს ჰგავს. გადამწერმა მას „ნანინი უფლისა ჩვენისა იესო ქრისტესი“ უწოდა და შემდეგ სიტყვებს მოიცავს:
მოთხრობა კეისარი სოგრატისა
ხელნაწერთა კრებულის მე-9 გვერდიდან იწყება კრებულის ყველაზე მოცულობითი თხზულება, სახელწოდებით: „მოთხრობა კეისარი სოგრატისა, ცოლისა და შვილისა გედეონისა და შვიდთა მეცნიერთა საამოდ სასმენელი“.
Last Night in the City
რესურსები ინტერნეტში
კატეგორია:Duran Duran-ის სიმღერები კატეგორია:2015 წლის სიმღერები კატეგორია:2016 წლის სინგლები
ქაიხოსრო ხიზანიშვილის ხელნაწერი
ანდერძი
კრებულის 257-ე გვერდზე დიდი ზომის ანდერძია წარმოდგენილი, რომელიც ხელნაწერის მიხედვით 1833 წლითაა დათარიღებული:
ანბანთქება
ანდერძის შემდეგ კრებულში შეტანილია ანბანთქება, რომელიც, განმარტებების მიხედვით, ვახტანგ VI-ს უნდა ეკუთვნოდეს. ვახტანგ მეფეს მართლაც ჰქონდა შექმნილი ანბანთქება, რომელიც 37 სტროფისაგან შედგებოდა. ჩვენამდე მოღწეულ ვახტანგისეულ ანბანთქებაში არ არის შემორჩენილი ქაიხოსრო ხიზანიშვილის ხელნაწერში არსებული ანბანთქების სტროფები, რაც ვახტანგ მე-6-ის შემოქმედების შესახებ ახალ წარმოდგენებს ჰქმნის. ხიზანიშვილის ხელნაწერში შესული ვახტანგის ანბანთქება შემდეგნაირია:
წიგნი სიზმრისა და თვარისა
ხელნაწერის 261-ე გვერდიდან ასტრონომიული თხზულება იწყება, რომლის სახელწოდებაა: „წიგნი სიზმრისა და თვარისა“. ეს არის მცირე ზომის ნაშრომი, რომელიც მთვარის კალენდარს წარმოადგენს. ნაწარმოებში აღწერილია როგორც მოსალოდნელი დღის წინასწარმოეტყველება, ასევე საუბარია სიზმრების ახდენის ალბათობაზე.
სწავლება და მეცნიერება თქმული ხიკარისაგან
მთვარის კალენდრის შემდეგ, 273-ე გვერდიდან იწყება კრებულის შემდგომი თხზულება, სახელწოდებით: „სწავლება და მეცნიერება თქმული ხიკარისაგან“. ეს მცირე ზომის მოთხრობაა, რომელიც გაჯერებულია აფორიზმებითა და შეგონებებით. ნაწარმოების აფორიზმებს შორისაა: „უმჯობესი არის მეცნიერ კაცთან ქვის ზიდვა, ვიდრემცა უმეცართან სმა ჭამა“, „აპატივე მამასა და დედასა, რათა შენი შვილებისაგანაც იგივე მიიღო“, „ბრიყვი კაცის სწავლება ასრე არის, როგორითაც ჩქარს წყალზედ ნაცარი დაყარო“, „ნუ იქნები ტკბილი, რომ არ ჩაგყლაპონ შენ და ნურც მწარე, რომ არ გადმოგაფურთხონ“. thumb|300 px|ქაიხოსრო ხიზანიშვილის ხელნაწერის ბოლო გვერდი, რომელიც მოიცავს დისკოს მსგავს ორნამენტს ავტორის მინაწერით ეს მოთხრობა უცნობი ლექსით მთავრდა, რომელიც შემდეგნაირია:
ლოცვები
კრებულის 285-ე გვერდიდან 129 სტრიქონიანი რელიგიური ხასიათის ლექსი იწყება. ნაწარმოების ძირითადი ლაიტმოტივი ეკლესიურიობა, მარხვის შენახვის საჭიროება, აღსარების დაცვის აუცილებლობა და ზიარების მადლის მნიშვნელობაა.
რელიგიური ხასიათის ლექსის შემდეგ ხელნაწერში ლოცვებია შეტანილი. „მამაო ჩვენოს“ შემდეგ კრებულში შეტანილია „ლოცვა წინდა თომა აქვინიკელისაგან ნათქვამი“, რაც ძალიან იშვიათი მიმდევრობაა.
ხელნაწერის აღმოჩენა
ერთ-ერთი კერძო პირისაგან, საქართველოს ხელოვნების სასახლე – კულტურის ისტორიის მუზეუმის მზრუნველთა საბჭოს თავმჯდომარემ, არჩილ გელოვანმა, 2015 წელს, თბილისში შეიძინა ხელნაწერი და შესასწავლად სპეციალისტებს გადასცა.
სქოლიო
კატეგორია:ქართული ხელნაწერები კატეგორია:XIX საუკუნის ხელნაწერები
შაბთაი ცვი
left|thumb|შაბთაი ცვი, 1669. შაბთაი ცვი,ასევე ამირა, ან მეჰმეთ ეფენდი (שַׁבְּתַי צְבִי, სხვა ტრანსკრიპციით საბათეი ლევი, საბათაი ცვი; 1626—1676) — კაბალისტი, ერთ-ერთი ყველაზე ცნობილი ებრაელი ცრუმესია; XVII სუკუნის მოძრაობის ლიდერი, რომელმაც თითქმის მთელი ებრაული სამყარო შეიცვა;მესიანური მოძრაობა თითქმის მთლიანად შეჩერდა, როდესაც მან მოულოდნელად მიიღო ისლამი. ითვლება, რომ იგი დაიბადა ერთ დღეს - 9 ავას - ტაძრის დანგრევასთან დაკავშირებით გლოვის დღეს.
კატეგორია:დაბადებული 1626 კატეგორია:გარდაცვლილი 1676
ლეიტე (ლეიტე)
ლეიტე (ოფიციალურად ლეიტეს მუნიციპალიტეტი; Lungsod sa Leyte; Bayan ng Leyte) ― მეოთხე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 40 397 ადამიანს შეადგენს. მოიცავს 30 ბარანგაის.
სქოლიო
კატეგორია:ლეიტეს პროვინციის მუნიციპალიტეტები
მონტე-ალბანი
მონტე-ალბანი (Monte Albán) — კოლუმბამდელი მსხვილი დასახლება სამხრეთ-აღმოსავლეთ მექსიკაში, ოახაკის შტატში. მდებარეობს დაბალ მთიან ქედზე, ოახაკის ხეობის ცენტრალურ ნაწილში. შტატის დედაქალაქ ოახაკა-დე-ხუარესიდან დასავლეთით 9 კილომეტრზე.
სამოქალაქო-საცერემონიო ცენტრი მონტე-ალბანი მდებარეობს ხელოვნურად მოსწორებულ ბორცვზე. ზღვის დონიდან 1940 მეტრზე.
მონტე-ალბანი წარმოადგენს ყველაზე პირველ ქალაქს მეზოამერიკაში, რომელიც თითქმის ათასი წლის განმავლობაში თამაშობდა მთავარ როლს საპოტეკების ცივილიზაციის სოციალურ, პოლიტიკურ და ეკონომიკურ სფეროებში. მონტე-ალბანი დაარსდა შუა კლასიკურამდელ პერიოდში დაახლ. ძვ. წ. 500 წელს, ხოლო ძვ. წ. 100 – ახ. წ. 200 წწ. იგი უკვე ოახაკის მთიანეთში მდებარე სახელმწიფოს დედაქალაქია. ქალაქმა თავისი პოლიტიკური მნიშვნელობა დაკარგა კლასიკური პერიოდის დასასრულს (დაახლ. 500–750) და პრაქტიკულად აღმოჩნდა მიტოვებული.
რესურსები ინტერნეტში
კატეგორია:მსოფლიო მემკვიდრეობის ძეგლები მექსიკაში
ბირთვული კვლევების ევროპული ორგანიზაცია
thumb|200px|right|CERN-ის ლოგო ბირთვული კვლევების ევროპული ორგანიზაცია - CERN (აკრონიმი ფრანგ. Conseil Européenne pour la Recherche Nucléaire) მსოფლიოს უდიდესი ლაბორატორია ელემენტარული ნაწილაკების ფიზიკაში. ცენტრი განლაგებულია ქალაქ ჟენევის დასავლეთით, ნაწილობრივ შვეიცარიის და ნაწილობრივ საფრანგეთის ტერიტორიაზე. ორგანიზაცია ასევე ცნობილია, როგორც მსოფლიო აბლაბუდის დაბადების ადგილი. დაფუძნდა 1954 წლის 29 სექტემბერს წევრ ქვეყანათა ხელმოწერით. ბკეო-ს თავდაპირველად 12 წევრი ჰყავდა, რაც დღეისთვის 20-მდე გაიზარდა.
ამჟამად ბკეო-ში სრული დატვირთვით 3000-მდე თანამშრომელი მუშაობს. 6500-მდე მეცნიერი და ინჟინერი (500 უნივერსიტეტიდან და 80 ქვეყნიდან), მსოფლიოს ბირთვულ ფიზიკოსთა დაახ. ნახევარი, ბკეო-ში წარმოებულ ექსპერიმენტებზე მუშაობს.
ლაბორატორიას ძლიერ გაუწია პოპულარიზაცია დენ ბრაუნის ბესტერლერმა რომანმა "ანგელოზები და დემონები", რომლის პირველი თავი აქ თითქოსდა მომხდარ მოვლენებს ეძღვნება. მიკროკოსმოსის საგამოფენო ცენტრი ღიაა საზოგადოებისთვის, ასევე გიდის მეშვეობით შესაძლებელია ზოგიერთი მიმდინარე ცდას დათვალიერება.
რესურსები ინტერნეტში
კატეგორია:საერთაშორისო კვლევითი ორგანიზაციები
გაზეთი
250px|მინიატიურა|[[The New York Times-ის გარეკანი, 1918 წლის 11 ნოემბერი]] გაზეთი — პერიოდული ბეჭდური გამოცემა, რომელიც არანაკლებ თვეში ერთხელ მუდმივი სახელწოდებით გამოდის. სიტყვა „გაზეთი“ ყველაზე პატარა ნომინალის მქონე იტალიური მონეტის სახელწოდებიდან მომდინარეობს (gazzetta — გაზეტა).
ადაჯიო (ბალეტში)
ადაჯიო, უფრო სწორია ადაჯო (adagio — ნელა, დინჯად) — მუსიკალური ტერმინი ბალეტში.
ლიტერატურა
კატეგორია:მუსიკალური ტერმინები
კურიტიბა
კურიტიბა (Curitiba) — ქალაქი ბრაზილიაში, მდებარეობს სამხრეთი ბრაზილიის პარანის შტატში. დაარსდა 1693 წელს. წარმოადგენს ყველაზე დიდ და მნიშვნელოვან ქალაქს სამხრეთ ბრაზილიაში. კურიტიბა არა მარტო ბრაზილიის, არამედ მთელი ლათინური ამერიკის კულტურული, პოლიტიკური და ეკონომიკური ცენტრია. მდებარეობს პლატოზე, ზღვის დონიდან 932 მ სიმაღლეზე.
რესურსები ინტერნეტში
კატეგორია:ბრაზილიის ქალაქები
სუფრის თეთრი
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამ-ხუთნაკვთიანი. ფოთლის ქვედა მხარე შიშველია. ყვავილი ორსქესიანია. მტევანი საშუალო ზომისაა, ცილინდრულ-კონუსური ფორმის, საშუალო სიკუმსის. მარცვალი მსხვილია, კვერცხისებური ფორმის, თეთრი.
სუფრის თეთრი ძლიერი ზრდისა და საშუალომოსავლიანია. სრულ სიმწიფეში სექტემბრის მე-ორე ნახევარში შედის. ყურძნის სრული სიმწიფის პერიოდში მისი შაქრიანობა აღწევს 15-18%-ს, ხოლო მჟავიანობა — 4.5 გ/ლ-ს.